钦定古今图书集成/历象汇编/庶征典/第066卷 > 《天元玉历》 > 《军败气篇》
## 钦定古今图书集成/历象汇编/庶征典/第066卷 > 《天元玉历》 > 《军败气篇》

“气色，囚废枯散，占为军败之征，如败车系牛坏屋，或
盖道蔽蒙昼冥；黑如坏山堕于军上；白如群鸟趋入
屯营，勃勃如燔生草，纷纷如转枯蓬，类偃盖偃鱼照
临于军上；如群羊群猪在于气中，气出半绝而渐尽”；
或前高白而后青，如鸡兔之临阵，如马羊之入军；如
人形而无头，如人头而缺身，如双蛇之委曲，如群鹿
以惊奔，有赤光从天流下，如气发连夜照人，或如扬
灰，或如卷席，或如人卧，或如鸟飞，或如覆船车盖，或
如败决垣堤，或如雾始起而聚散，或如人叉手而头
低，不为将败军北，必为降退逃归。